Kommissionens beslutning

af 16. maj 2003

om anden ændring af beslutning 2003/290/EF om beskyttelsesforanstaltninger mod aviær influenza i Nederlandene

(meddelt under nummer K(2003) 1689)

(Kun den nederlandske udgave er autentisk)

(EØS-relevant tekst)

(2003/357/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved Europa-Parlamentets og Rådets direktiv 2002/33/EF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF(4), særlig artikel 9,

under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum(5), særlig artikel 4, stk. 1 og 3, og

ud fra følgende betragtninger:

(1) Siden den 28. februar 2003 har Nederlandene anmeldt flere udbrud af højpatogen aviær influenza.

(2) Nederlandene traf omgående foranstaltninger i henhold til Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(6), ændret ved akten vedrørende Østrigs, Finlands og Sveriges tiltrædelse, inden sygdommen blev officielt bekræftet.

(3) For at sikre klare og gennemskuelige bestemmelser vedtog Kommissionen efter høring af de nederlandske myndigheder beslutning 2003/153/EF af 3. marts 2003 om beskyttelsesforanstaltninger som følge af kraftig mistanke om aviær influenza i Nederlandene(7), hvori de af Nederlandene trufne foranstaltninger skærpedes.

(4) Efterfølgende vedtoges beslutning 2003/156/EF(8), 2003/172/EF(9), 2003/186/EF(10), 2003/191/EF(11), 2003/214/EF(12), 2003/258/EF(13), 2003/290/EF(14) og 2003/318(15) efter høring af de nederlandske myndigheder og en sammen med alle medlemsstaterne foretagen evaluering af situationen.

(5) De foranstaltninger, der er fastsat i beslutning 2003/290/EF, bør forlænges og tilpasses under hensyntagen til sygdomsudviklingen.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2003/290/EF foretages følgende ændringer:

1) Artikel 3, stk. 1, affattes således:"Uden at de foranstaltninger, der allerede er truffet i henhold til direktiv 92/40/EØF, derved indskrænkes, sørger de ansvarlige myndigheder i Nederlandene for, at den forebyggende nedslagning på risikobehæftede fjerkræbedrifter i de zoner, hvor der gælder restriktioner, og i de i bilaget beskrevne zoner og udsætningen af andet fjerkræ og andre fugle, der holdes i disse områder, og som anses for at være i fare, tilendebringes hurtigst muligt."

2) I artikel 4, litra a) og b), indsættes efter ordet "returneres" følgende:"efter at være rengjort og desinficeret i overensstemmelse med litra d) eller håndteres på anden måde under officielt tilsyn og efter de ansvarlige myndigheders instrukser for at undgå krydskontaminering."

3) I artikel 8 ændres "til den 16. maj 2003, kl. 24.00" til "til den 30. maj 2003, kl. 24.00".

Artikel 2

Denne beslutning er rettet til Nederlandene.

Udfærdiget i Bruxelles, den 16. maj 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 315 af 19.11.2002, s. 14.

(3) EFT L 395 af 30.12.1989, s. 13.

(4) EFT L 62 af 15.3.1993, s. 49.

(5) EFT L 18 af 23.1.2003, s. 11.

(6) EFT L 167 af 22.6.1992, s. 1.

(7) EUT L 59 af 4.3.2003, s. 32.

(8) EUT L 64 af 7.3.2003, s. 36.

(9) EUT L 69 af 13.3.2003, s. 27.

(10) EUT L 71 af 15.3.2003, s. 30.

(11) EUT L 74 af 20.3.2003, s. 30.

(12) EUT L 81 af 28.3.2003, s. 48.

(13) EUT L 95 af 11.4.2003, s. 65.

(14) EUT L 105 af 26.4.2003, s. 28.

(15) EUT L 115 af 9.5.2003, s. 86.